RATCH ร่วมทุนโรงไฟฟ้านิวเคลียร์ในจีน มูลค่า 7.5 พันลบ.
RATCH ร่วมทุน “China General Nuclear Powe” โรงไฟฟ้านิวเคลียร์ในจีน ขนาดกำลังการผลิต 2 x 1,180 MW มูลค่า 7.5 พันลบ. คาดเริ่มเดินเครื่องเชิงพาณิชย์ได้ในปี 64
23 ธ.ค. 2558

นายพีระวัฒน์ พุ่มทอง รองกรรมการผู้จัดการใหญ่ พัฒนาธุรกิจ บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH เปิดเผยว่า บริษัท Ratch Chinan Power Limited บริษัทย่อยทางอ้อมของบริษัทได้ลงนามสัญญาร่วมทุน (Equity Joint Venture Contract) กับ China General Nuclear Power Corporation และ Guangxi Investment Group Co.,Ltd
โดยมีสัดส่วนการถือหุ้นร้อยละ 10,51 และ 39 ตามลำดับ เพื่อจัดตั้งบริษัท Guangxi Fangchenggang Nuclear Power (II) Co,.Ltd สำหรับการลงทุนในโครงการไฟฟ้านิวเคลียร์  Fangchenggang II ขนาดกำลังการผลิต 2x 1,180 เมกะวัตต์ ตั้งอยู่ที่เมือง  Fangchenggang เขตปกครองตนเอง Guangxi Zhuang สาธารณรัฐประชาชนจีน
ทั้งนี้บริษัทเข้าลงทุนโดยใช้เงินลงทุนจากกระแสเงินสดของบริษัท ตามสัดส่วนร่วมทุน คิดเป็นจำนวนเงินประมาณ 1,330 ล้านหยวน หรือเทียบเท่าประมาณ 7,500 ล้านบาท (อัตราแลกเปลี่ยน ณ วันที่ 21 ธันวาคม 2558 : 1 เรนมินบิหยวน เท่ากับ 5.6331 บาท ) ซึ่งคาดว่าโครงการจะเริ่มเดินเครื่องเชิงพาณิชย์ได้ในปี 2564